b'\n_START_ARTICLE_\nF\xc3\xb8rste anglo-afghanske krig\n_START_SECTION_\nBeskrivelse\n_START_PARAGRAPH_\nBritenes m\xc3\xa5l med denne krigen var \xc3\xa5 sikre sitt herred\xc3\xb8mme over denne regionen og sette en stopper for det russiske imperiets planer om \xc3\xa5 ekspandere dets innflytelsessf\xc3\xa6re. Det britiske riket fors\xc3\xb8kte \xc3\xa5 kvitte seg med Dost Mohammed Khan og gjeninnsette Afghanistans tidligere hersker, Shoja Shah, av frykt for \xc3\xb8kende russisk innflytelse i landet. _NEWLINE_I starten av krigen i 1839 erobret britene Kandahar, Ghazni og Kabul, tok til fange Dost Mohammed og sendte ham til India. Etter \xc3\xa5 ha satt Shoja tilbake p\xc3\xa5 tronen, trakk britene seg tilbake, og etterlot to spesialutsendinger og en garnison i Kabul. I 1841 gjorde afghanerne oppr\xc3\xb8r mot britene i Kabul og drepte de britiske agentene og omringet garnisonen. Tidlig i 1842 overga garnisonen seg og ble tilbudt fritt leide til India. De britiske styrkene ble s\xc3\xa5 tatt i bakhold i Khyber-passet og massakrert._NEWLINE_Britene svarte med \xc3\xa5 invadere p\xc3\xa5 nytt, hevet beleiringen av den britiske garnisonen i Jalalabad og gikk s\xc3\xa5 mot Kabul. 95 fanger fra massakren ble reddet og britene \xc3\xb8dela festningen Bala Hissar og basaren i Kabuls sentrum. Shoja Shah ble myrdet p\xc3\xa5 dette tidspunktet og britene bestemte seg s\xc3\xa5 for at det ikke var verdt bryet \xc3\xa5 okkupere landet og trakk seg ut.'